卫宗武
所居遇雪
去年雪於腊，见晛迹已灭。
今年天作花，再白遂凝结。
鳞鳞甍相接，烂烂银互叠。
平尺虽未盈，皓若布层氎。
洪纤归一覆，高下同至洁。
入夜更飘扬，未久复匼匝。
打窗明映书，堆垣厚成堞。
披衣起推户，勇不待明发。
庭间数十挺，叶叶如楮刻。
墙角南北枝，艳艳疑花压。
遥想几青山，幻成玉崨页。
郊原瑞色浮，穹壤和气浃。
岂但疵疠肖，可卜丰穰协。
书生喜无寐，但觉吻嗫嗫。
掬之滋吟觞，石铛煮团月。